ΓΡΑΠΤΗ ΕΡΩΤΗΣΗ E-3044/02

υποβολή: Paulo Casaca (PSE) προς την Επιτροπή

(24 Οκτωβρίου 2002)

Θέμα: Εκτός προϋπολογισμού δαπάνη του κρατικού προϋπολογισμού για το 2003

Σύμφωνα με το φύλλο της 15ης Οκτωβρίου 2002 της εφημερίδας Dirio Econmico, το έλλειμμα του προϋπολογισμού για τις δαπάνες διοικητικής λειτουργίας που προβλέπεται στο σχέδιο του κρατικού προϋπολογισμού της Πορτογαλίας για το έτος 2003 ισοδυναμεί με το 3 % του ΑΕΠ και όχι με το 2,4 % που αναφέρεται στην σχετική έκθεση και που αναφερόταν μέχρι τώρα.

Σύμφωνα με την ίδια εφημερίδα, η είδηση αυτή επιβεβαιώθηκε από τονφυπουργό προΰπολογισμού ο οποίος πρόβαλε τη δικαιολογία ότι οι δαπάνες 754 εκατ. και πλέον, που είχαν αποκρυβεί από την έκθεση του κρατικού προϋπολογισμού, θα γίνουν μόνον εφόσονπάρξουν έκτακτα έσοδα — μη προβλεπόμενα από τον προΰπολογισμό — που ενδέχεται να προκύψουν.

Δύναται η Ευρωπαϊκή Επιτροπή να εξηγήσει εάν η μέθοδος αυτή αντιστοιχεί σε κάποια οδηγία που τυχόν έχει δώσει στις πορτογαλικές αρχές·

Δύναται η Ευρωπαϊκή Επιτροπή να προσδιορίσει εάν αυτή είναι η εξήγηση που δόθηκε και στην ίδια από τις πορτογαλικές αρχές·

Δύναται η Επιτροπή να εξηγήσει πώς η έννοια της πρόβλεψης του ελλείμματος του δημοσίου λαμβάνειπόψη αυτό το δυνητικό έλλειμμα και, εν πάση περιπτώσει, να αιτιολογήσει την απάντησή της βάσει των ισχυουσών αρχών εθνικής λογιστικής·

Κοινή απάντησητου κ. Solbes Mira εξ ονόματος της Επιτροπήςστις γραπτές ερωτήσεις E-3042/02, E-3043/02 και E-3044/02

(25 Νοεμβρίου 2002)

— Βάσει των εθνικών λογαριασμών και σύμφωνα με το ευρωπαϊκό σύστημα εθνικών και περιφερειακών λογαριασμών (ESA 95), οι δαπάνες καταγράφονται βάσει της μεθόδου της αυτοτέλειας των χρήσεων και όχι σε ταμειακή βάση, το οποίο σημαίνει ότι οι δαπάνες καταγράφονται στα έτη που αναλήφθηκε ηποχρέωση και όχι όταν έγινε πραγματικά η πληρωμή. Στην οικονομική έκθεση του διορθωτικού προϋπολογισμού της Πορτογαλίας για το 2002, αναφέρεται ότι η τακτοποίηση των καθυστερημένων δαπανών το 2002 — λόγω των αναλήψεωνποχρεώσεων που έγιναν και καταγράφηκαν ως δαπάνες κατά τα προηγούμενα έτη — ανέρχεται σε ευρώ 2,1 δις, που αντιπροσωπεύει το 1,6 % του εκτιμούμενου ακαθάριστου εθνικού προϊόντος (ΑΕΠ) για το 2002.

— Όσον αφορά το εκτός προϋπολογισμού έλλειμμα στοπουργείο παιδείας, θα πρέπει να τονιστεί ότι επίκεντρο της δημοσιονομικής εποπτείας της Επιτροπής είναι ο τομέας της γενικής κυβέρνησης στο σύνολό του και όχι κάποιο συγκεκριμένο τμήμα του ή μέρος, εκτός αν το τελευταίο παρουσιάζει ασυνήθιστα χαρακτηριστικά που μπορεί να θέσουν σε κίνδυνο τη συμμόρφωση του τομέα της γενικής κυβέρνησης με τους γενικότερους δημοσιονομικούς στόχους. Επιπλέον, το έλλειμμα στο οποίο αναφέρεται το Αξιότιμο Μέλος του Κοινοβουλίου φαίνεται ότι βασίζεται στους δημόσιους λογαριασμούς και όχι στους κανόνες των εθνικών λογαριασμών ESA 95.

— Σύμφωνα με την οικονομική έκθεση που συνοδεύει τον προϋπολογισμό 2003 της Πορτογαλίας, ο στόχος για το έλλειμμα της γενικής κυβέρνησης βάσει των εθνικών λογαριασμών για το 2003 είναι 2,4 % του ΑΕΠ. Για λόγους δημοσιονομικής εποπτείας, και συγκεκριμένα για την εφαρμογή του συμφώνου σταθερότητας και ανάπτυξης, λαμβάνονταιπόψη τα δημοσιονομικά στοιχεία που εμφανίζονται στους εθνικούς λογαριασμούς. Η Επιτροπή δεν γνωρίζει άλλη επίσημη πρόβλεψη για το δημόσιο έλλειμμα της Πορτογαλίας για το 2003.